《游资圣庵遇明光明祖首座》
宋代·李彭

久从招提游，妙趣崖谷迥。自谓颇造微，何由昧斯境。

绛气霭秋颇，白雪屯夜永。华屋荫修椽，皎月浮藻并。

坏衲逢阿师，苯尊发垂顶。简默近道要，虚夷发幽省。

念昨分手初，霜飙虎溪冷。及兹再会面，老色藏秀整。

属予妄缘息，值子尘事屏。循涧意无穷，扪萝度前岭。

作者简介：李彭，约公元一o九四年前后在世，字商老，南康军建昌（今江西永修县）人，江西诗派诗人。生卒年均不详，约宋哲宗绍圣初前后在世。博览群书，诗文富赡，为江西派大家。曾与苏轼、张耒等唱和。甚精释典，被称为“佛门诗史”。生平事迹不可考。